a68 C. PLINII HIST. NAT. LIB. XIV. 



De ebrietate. 



XXVIII. 22. Ac si quis diligentius reputet, in nulla 

 parte operosior vita est , ceu non saluberrimum ad po- 

 tum aqu liquorem natura dederit , quo cetera omnia 

 animantia utuntur. At nos vinum bibere et jumenta co- 

 gimus : tantoque opre , tanto labore et impendio con- 

 stat, quod hominis mentem mutet, ac furorem gignat, 

 millibus scelerum huic deditis : tanta dulcedine, ut 

 magna pars non aliud vitae prmium intelligat. Quin 

 immo ut plus capiamus , sacco frangimus vires : et alia 

 irritamenta excogitantur : ac bibendi etiam causa venena 

 conficiuntur , aliis cicutam prsumentibus , ut bibere 

 mors cogat , aliis pumicis farinam , et quae referendo 

 pudet docere. Cautissimos ex his balineis coqui videmus, 

 exanimesque efferri. Jam vero alios lectum exspectare 

 non posse , immo vero nec tunicam , nudos ibi protinus 

 anhelos ingentia vasa corripere , velut ad ostentationem 

 virium, ac plene infundere , ut statim vomant , rursus- 

 que hauriant , idque iterum tertiumque : tamquam ad 

 perdenda vina geniti, et tamquam effundi illa non pos- 

 sint, nisi per humanum corpus. Ad hoc pertinent pe- 



